**JAVNA VATROGASNA POSTROJBA**

**G R A D A Z A G R E B A**

**Jednostavna nabava broj:**

**140/2024 –****Uređaj za ispitivanje posuda pod tlakom, CPV: 38540000-2**

KLASA: 406-06/24-01/8

URBROJ: 251-366-101-24-2

Zagreb, 03. lipnja 2024.

POZIV ZA DOSTAVU PONUDE - UPUTE

Naručitelj: Javna vatrogasna postrojba Grada Zagreba pokrenula je postupak jednostavne nabave: **Uređaj za ispitivanje posuda pod tlakom, CPV: 38540000-2** te upućuje ovaj poziv za dostavu ponude.

Sukladno čl. 15., st. 1. Zakona o javnoj nabavi (Narodne novine br. 120/2016, 114/2022), za procijenjenu vrijednost nabave manju od 26.540,00 eura (bez PDV-a) za robu i usluge, odnosno 66.360,00 eura (bez PDV-a) za radove (jednostavna nabava), Naručitelj nije obvezan provoditi postupak javne nabave propisane Zakonom o javnoj nabavi.

Postupak jednostavne nabave provodi se u skladu s Pravilnikom o jednostavnoj nabavi Javne vatrogasne postrojbe Grada Zagreba (KLASA: 011-03/23-02/7 URBROJ: 251-366-100-23-1), od 29. prosinca 2023.

Popis gospodarskih subjekata s kojima su predstavnici naručitelja ili s njima povezane osobe u sukobu interesa:

POLJO PROM, d.o.o. za usluge, 10020 Zagreb, Hrašće Turopoljsko, Križanići 27

FEELSGOOD CAPITAL PARTNERS d.o.o., 10000 Zagreb, Ilica 1A

**1. OPIS PREDMETA NABAVE**

Predmet nabave je:Uređaj za ispitivanje posuda pod tlakom, CPV: 38540000-2

Nabavlja se uređaj za ispitivanje posuda pod tlakom sukladno Minimalnim tehničkim specifikacijama, Troškovniku i dokumentima koji se nalaze u prilogu dokumentacije o nabavi.

Gospodarski subjekt treba popuniti Troškovnik i upisati jediničnu cijenu uređaja u eurima bez poreza na dodanu vrijednost (PDV-a), iznos poreza na dodanu vrijednost (PDV-a), kao i ukupnu cijenu ponude s porezom na dodanu vrijednost (PDV-om) također izraženu u eurima.

Ukoliko ponuditelj izmijeni Minimalne tehničke specifikacije i/ili Troškovnik koji se nalazi u prilogu dokumentacije o nabavi (promijeni količinu stavke) smatrat će se da njegova ponuda nije sukladna dokumentaciji o nabavi, odnosno da je nepravilna. Takvu ponudu naručitelj će odbiti na temelju rezultata pregleda i ocjene.

**Procijenjena vrijednost predmeta nabave iznosi: 13.500,00 eur (bez PDV-a).**

**2. UVJETI NABAVE**

* način izvršenja nabave: narudžbenica
* rok isporuke robe: 45 dana
* rok valjanosti ponude: 90 dana od dana isteka roka za dostavu ponude
* rok, način i uvjeti plaćanja: Izvršitelj je obvezan prema Naručitelju poslati isključivo eRačun. Obračun i naplata izvršenih usluga obavit će se nakon potpisom prihvaćenih računa od strane Naručitelja: JAVNE VATROGASNE POSTROJBE GRADA ZAGREBA, a sve temeljem cijena iz troškovnika
* Naručitelj se obvezuje ovjereni nesporni dio računa isplatiti izvršitelju u roku 60 (šezdeset) dana od dana isporuke robe.
* cijena ponude: Cijena ponude piše se brojkama u apsolutnom iznosu i izražava se u eurima i centima. Cijena je nepromjenjiva. Cijena ponude izražava se za cjelokupan predmet nabave.
* kriterij odabira ponude: najniža cijena (uspoređuje se cijena ponuda bez PDV-a).
* U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.
* jezik na kojem se izrađuje ponuda: ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Ukoliko su neki od dokumenata traženih dokumentacijom o nabavi koje je dostavio ponuditelj izdani na stranom jeziku, ponuditelj je dužan dostaviti i njihov prijevod na hrvatski jezik, osim ako je ovim Pozivom određeno drugačije.

**2.1. DOKUMENTI KOJE JE PONUDITELJ DUŽAN DOSTAVITI (SADRŽAJ PONUDE):**

1. Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne stariji od 3 (tri) mjeseca od dana objave Poziva na dostavu ponude na stranici Naručitelja
2. Ponuditelj je dužan dostaviti Izjavu o nekažnjavanju (prilog broj 2). Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od 3 (tri) mjeseca računajući od dana objave Poziva na dostavu ponude na stranici Naručitelja, a mora biti potpisana od odgovorne osobe i ovjerena pečatom.
3. Potvrda Porezne uprave o stanju duga ili druga istovrijedna isprava nadležnog tijela koja se izdaje u državi članici poslovnog nastane gospodarskog subjekta kojom se mora potvrditi da je ispunio obveze plaćanja dospjelih poreznih obveza i obveza za mirovinsko i zdravstveno osiguranje, ne starija od 30 dana od dana objave Poziva na dostavu ponude, osim ako mu sukladno posebnom propisu plaćanje nije dopušteno ili mu je odobrena odgoda plaćanja.
4. Kao dokaz solventnosti ponuditelj je dužan dostaviti dokument BON-2 ili SOL-2 ne stariji od 30 dana od dana objave poziva na dostavu ponude na stranici Naručitelja.
5. Troškovnik (ispunjen)
6. Tehnička dokumentacija kojom se dokazuje sukladnost nuđenog s traženim Minimalnim tehničkim specifikacijama predmeta nabave. U tehničkoj dokumentaciji potrebno je upisati i markirati redni broj stavke Minimalne tehničke specifikacije koja se dokazuje istim podatkom i markirati ga, kako bi bilo razvidno što se točno nudi. Ako iz tehničke dokumentacije nije vidljiva ponuđena tehnička funkcionalnost/opis i sl. ponuditelj će uz tehničku dokumentaciju biti dužan dostaviti potpisanu i ovjerenu izjavu proizvođača ili ovlaštenog zastupnika/predstavnika proizvođača s kojom potvrđuje da ponuđeno odgovora traženim Minimalnim tehničkim specifikacijama uz navođenje vrijednosti traženih funkcionalnosti.
7. Obrazac ponude (ispunjen -prilog broj 1)

Ponuditelj je upoznat sa svim uvjetima i zahtjevima navedenim u dokumentaciji o nabavi te predajom ponude u cijelosti prihvaća traženo točkom 2.1. ovog Poziva i sve odredbe predmetne dokumentacije o nabavi.

Ponuditelj se može osloniti na sposobnost drugih gospodarskih subjekata, bez obzira na pravnu prirodu njihova međusobna odnosa. Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje predmeta nabave, primjerice prihvaćanjem obveze drugih subjekata da će te (specificirane) resurse staviti na raspolaganje gospodarskom subjektu. Isto se dokazuje: izjavom drugog gospodarskog subjekta da prihvaća staviti vlastite resurse na raspolaganje ponuditelju u svrhu izvršavanja predmeta nabave ili ugovorom o poslovno - tehničkoj suradnji ili ugovorom o djelu, pri čemu treba biti razvidan predmet nabave na koji se navedeno odnosi.

Naručitelj može isključiti gospodarskog subjekta iz postupka sukladno odredbama članka 254. Zakona o javnoj nabavi (Narodne novine broj 120/16, 114/2022).

**3. PONUDA**

Dokumentaciju o nabavi gospodarski subjekt može preuzeti sa internetske stranice Naručitelja: https://vatrogasci.zagreb.hr/

**Ponuda se izrađuje i dostavlja isključivo u papirnatom obliku uvezena u cjelinu u zatvorenoj omotnici, preporučenom poštom ili osobno od 7:00 do 15:00 sati na adresu Javna vatrogasna postrojba Grada Zagreba, Savska cesta 1/3, 10000 Zagreb, s nazivom i adresom ponuditelja i s naznakom: NE OTVARAJ - jednostavna nabava** „**Uređaj za ispitivanje posuda pod tlakom“**

Ponuditelj je dužan priložiti sve dokumente navedene u točki 2.1. ovog Poziva za dostavu ponude.

Do isteka roka za dostavu ponuda ponuditelj može izmijeniti ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Sve izmjene ponude dostavljaju se na isti način kao i ponuda.

Sve dokumente koji se prilažu uz ponudu ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Nakon isteka roka za dostavu ponuda Naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su bili traženi, a koje izdaju nadležna tijela.

**Rok za dostavu ponude je do 12. lipnja 2024. do 12:00 sati.**

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s dokumentacijom o nabavi, a najkasnije dva radna dana prije dana u kojem ističe rok za dostavu ponuda. Ako je zahtjev pravodoban naručitelj će odgovor objaviti na istoj stranici gdje je objavljen i poziv za dostavu ponude.

**4. OSTALO**

* Informacije u vezi s predmetom nabave: nabava@vatrogasci-zagreb.hr, Darko Brlečić – 091 693 0059,
* Obavijest o rezultatima provedenog postupka: obavijest o odabranom ponuditelju objavit će se na Službenim internetskim stranicama Javne vatrogasne postrojbe Grada Zagreba. Nakon objave obavijesti o odabranom ponuditelju, ponuditelji koji su sudjelovali u postupku mogu putem e-pošte zatražiti Zapisnik o pregledu i ocjeni ponuda.